UREKA ทรุดหนัก Q2/58 ขาดทุนเพิ่ม 196% หลังต้นทุนและค่าใช้จ่ายสูงขึ้น
UREKA ทรดุหนัก Q2/58 ขาดทุนเพิ่ม 196% หลังบริษัทมีต้นทุนและค่าใช้จ่ายเพิ่มขึ้น โดยงบฯ Q2/58 ขาดทุนสุทธิ 24.81 ล้านบาท ขาดทุนเพิ่มขึ้น 196% จากปีก่อนที่ขาดทุน 8.39 ล้านบาท ขณะที่ งวด 6 เดือนขาดทุนสุทธิ 41.00 ล้านบาท ขาดทุนเพิ่มขึ้น 442% จากปีก่อนที่ขาดทุน 7.57 ล้านบาท
11 ส.ค. 2558

บริษัท ยูเรกา ดีไซน์ จำกัด (มหาชน) หรือ UREKA รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีผลขาดทุนสุทธิ 24.81 ล้านบาท หรือขาดทุนสุทธิ 0.06 บาทต่อหุ้น ขาดทุนเพิ่มขึ้น 196% จากช่วงเดียวกันของปีก่อนที่มีผลขาดทุนสุทธิ 8.39 ล้านบาท หรือขาดทุนสุทธิ 0.02 บาทต่อหุ้น
ขณะที่ ผลการดำเนินงานช่วง 6 เดือนแรกขาดทุนสุทธิ 41.00 ล้านบาท หรือ 0.11 บาทต่อหุ้น ขาดทุนเพิ่มขึ้น 442% จากช่วงเดียวกันของปีก่อนที่ขาดทุนสุทธิ 7.57 ล้านบาท หรือ 0.02 บาทต่อหุ้น
โดยผลการดำเนินงวด 3 เดือนขาดทุนเพิ่มขึ้น เนื่องจากบริษัทมีต้นทุนขายและการให้บริการเพิ่มขึ้น รวมถึงบริษัทยังมีค่าใช้จ่ายในการขายและบริหารเพิ่มขึ้นต่อเนื่อง